Vitajte v kúpeľnom mestečku Hévíz ležiacom na juhozápade Maďarska, neďaleko rozľahlých belasých vôd jazera Balaton. Tento malebný kút krajiny našich južných susedov sa môže popýšiť celosvetovým unikátom v podobe najväčšieho termálneho jazera v Európe, ktorého vody dosahujú teplotu 28 stupňov aj počas najkrutejších zimných mrazov. Spoznajte blahodárne účinky tunajšej minerálmi nasýtenej termálnej vody, ktoré poznali ľudia už v dobe kamennej, a doprajte si zaslúžený relax.
Dokonalý odpočinok a štýlové ubytovanie v tomto raji regenerácie vám zabezpečí štvorhviezdičkový wellness hotel Palace sídliaci len 500 metrov od samotného jazera. Hotel ležiaci v rozľahlej pešej zóne plnej kaviarní, obchodíkov a vinárni, ponúka okrem pohodlia svojich izieb aj vlastné wellness centrum, v ktorom si môžete užívať v bazéne, saune alebo vírivke bez nutnosti opustiť brány hotela.